Το ***120 χτύποι το λεπτό*** (πρωτότυπος τίτλος: ***120 battements par minute***) είναι γαλλική δραματική ταινία του 2017 σε σκηνοθεσία του Ρομπέν Καμπιγιό.

Πλοκή
-----

Στις αρχές της δεκαετίας του '90 στο Παρίσι, η οργάνωση ACT UP, που ασχολείται με το HIV/AIDS, ασκεί κριτική στη γαλλική κυβέρνηση και στις φαρμακευτικές εταιρείες. Όταν μία φαρμακευτική εταιρεία γνωστοποιεί πως θα ανακοινώσει τα αποτελέσματα της έρευνάς της για το HIV/AIDS σε ένα χρόνο, η οργάνωση δραστηριοποιείται μέσω δημόσιων διαμαρτυριών και επιθέσεων στην εταιρεία. Οι δράσεις αυτές δεν αρέσουν σε όλα τα μέλη της οργάνωσης και υπάρχουν εσωτερικές διαφωνίες. Επιπλέον, στην οργάνωση συζητούν τι πρέπει να κάνουν για ένα πιο αποτελεσματικό φεστιβάλ υπερηφάνειας. Παράλληλα, ο Νατάν, νέο μέλος της οργάνωσης, γνωρίζει και συνάπτει σχέση με τον Σεν, ένα παλιό μέλος. 

Στην πορεία, η υγεία του Ζερεμί, ενός μελους της ACT UP, επιδεινώνεται και λίγο μετά πεθαίνει. Μετά τον θάνατό του, η ομάδα κατεβαίνει στον δρόμο και θρηνεί δημόσια. Επίσης, όσο προχωρά η σχέση του Σεν με τον Νατάν, χειροτερεύει και η κατάσταση του Σεν. Όταν βγαίνει από το νοσοκομείο, πηγαίνει στο σπίτι του Νατάν και μαζί έρχεται και η μητέρα του Σεν. Ο Νατάν του κάνει ευθανασία και μετά καταφθάνουν στο σπίτι τα μέλη της οργάνωσης. Την επόμενη μέρα, ο Νατάν ζητά από τον Τιμπό να περάσουν τη νύχτα μαζί. Τα μέλη της ομάδας εισβάλουν σε ένα συνέδρειο ιατρικής και πετούν τις στάχτες του Σεν, κατόπιν παράκλησής του.

Διανομή
-------

* Ναουέλ Περέζ Μπισκαγιάρ ως Σεν
* Αρνό Βαλουά ως Νατάν
* Αντέλ Ενέλ ως Σοφί
* Αντουάν Ρεινάρτζ ως Τιμπό

Βραβεία/Διακρίσεις
------------------

Η ταινία κέρδισε το Μέγα Βραβείο, το FIPRESCI και τον Queer Φοίνικα στο φεστιβάλ των Καννών.

Στα Βραβεία Σεζάρ κέρδισε έξι βραβεία: καλύτερης ταινίας, πρωτότυπου σεναρίου, Β' Ανδρικού Ρόλου (Αντουάν Ρεινάρτζ), ανερχόμενου ηθοποιού (Ναουέλ Περέζ Μπισκαγιάρ), πρωτότυπης μουσικής και μοντάζ, ενώ ήταν υποψήφια για άλλα επτά: σκηνοθέτη, Β' Γυναικείου Ρόλου (Αντέλ Ενέλ), ανερχόμενου ηθοποιού (Αρνό Βαλουά), ήχου, φωτογραφίας, σχεδιασμού κοστουμιών και σχεδιασμού παραγωγής.

Στα Βραβεία Ευρωπαϊκού Κινηματογράφου κέρδισε στην κατηγορία καλύτερου μοντάζ και ήταν υποψήφια σε άλλες δύο: καλύτερης ταινίας και καλύτερου ηθοποιού (Ναουέλ Περέζ Μπισκαγιάρ).

Ήταν υποψήφια για το Βραβείο Satellite Καλύτερης Ξενόγλωσσης Ταινίας και για το Βραβείο Lux. Ήταν η πρόταση της Γαλλίας για την καλύτερη ξενόγλωσση ταινία στα 90ά βραβεία Όσκαρ.

Παραπομπές
----------

1. 1 2  (Αγγλικά) *Internet Movie Database*. tt6135348. Ανακτήθηκε στις 21  Φεβρουαρίου 2020.
2. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. ↑  www.kinokalender.com/film12495\_120-bpm.html. Ανακτήθηκε στις 5  Δεκεμβρίου 2017.
4. ↑  www.cnc.fr/web/fr/rechercher-une-oeuvre/-/visa/136703.
5. ↑  «120 battements par minute (Beats Per Minute) (2017)». *JP's Box-Office*. Ανακτήθηκε στις 4 Νοεμβρίου 2017.
6. ↑  «BPM (Beats Per Minute) (2017) - International Box Office Results». *Box Office Mojo*. Ανακτήθηκε στις 19 Απριλίου 2018.
7. ↑  «Cannes Film Festival - 120 BATTEMENTS PAR MINUTE». Ανακτήθηκε στις 26 Σεπτεμβρίου 2017.
8. ↑  ««120 χτύποι το λεπτό»: θρίαμβος στα Βραβεία Σεζάρ». *Η Εφημερίδα των Συντακτών*. 2018-03-03. Αρχειοθετήθηκε από το πρωτότυπο στις 2018-03-03.. Ανακτήθηκε στις 2018-03-04.
9. ↑  «Andrey Zvyagintsev's 'Loveless' Wins Two European Film Awards» (στα αγγλικά). *The Hollywood Reporter*.. Ανακτήθηκε στις 2017-12-02.
10. ↑  «'The Square' leads 2017 European Film Awards nominations» (στα αγγλικά). *Screen*.. Ανακτήθηκε στις 2017-12-02.
11. ↑  «2017 Nominees | International Press Academy». *www.pressacademy.com* (στα Αγγλικά). Αρχειοθετήθηκε από το πρωτότυπο στις 30 Νοεμβρίου 2017. Ανακτήθηκε στις 2 Δεκεμβρίου 2017.
12. ↑  «Lux Prize - Official Selection». Αρχειοθετήθηκε από το πρωτότυπο στις 2 Οκτωβρίου 2017. Ανακτήθηκε στις 26 Σεπτεμβρίου 2017.
13. ↑  «France picks AIDS drama '120 Beats Per Minute' for Oscar bid». Ανακτήθηκε στις 26 Σεπτεμβρίου 2017.

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:ΛΟΑΤ
 |

 |